
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 421 

6 Μάί'ου 1998 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΑΝΩ 
ΚΑΛΕΝΤ1ΝΗΣ ΑΡΤΗΣ» και κύρωση του οργανισμού 
αυτού. 1 

Έγκριση σύστασης του κοινωφελούς ιδρύματος με 
την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΡΑ- 
ΠΤΟΠΟΥΛΟΥ ΕΥΡΥΤΑΝΙΑΣ» και κύρωση του οργα¬ 
νισμού αυτού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την ε¬ 
πωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΑΝΩ ΚΑΛΕΝΤΙ- 

' ΝΗΣ ΑΡΤΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 12053/18.7.1996 πράξη της συμβολαιογρά¬ 
φου Καρπενησιού Ειρήνης Παπαδοπούλου - Αγκαστι- 
νιώτη, όπως τροποποιήθηκε με την αριθ. 11316/- 
29.10.1997 πράξη της συμβολαιογράφου Αρτας Φρει¬ 
δερίκης Μόσιαλου - Μπόκου, με την οποία ο Γεώργιος 
Παπαδήμας του Βασιλείου σύστησε κοινωφελές ίδρυμα 
με την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΑΝΩ ΚΑ- 
ΛΕΝΤΙΝΗΣ ΑΡΤΗΣ» και με έδρα την Άνω Καλεντίνη 
Άρτης». 

2. Τις διατάξεις των άρθρων: α) 95 και 98 του Α Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 6/10/1997 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922 Β’). 

Με πρόταση των Υπουργών Εθνικής Παιδείας και Θρη¬ 


σκευμάτων και Υγείας και Πρόνοιας και του Υφυπουργού 
Οικονομικών αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΑΝΩ ΚΑ- 
ΛΕΝΤΙΝΗΣ ΑΡΤΗΣ», η οποία έγινε από τον Γεώργιο 
Παπαδήμα με την αριθ. 12053/18.7.1996 πράξη της συμ¬ 
βολαιογράφου Καρπενησιού Ειρήνης Παπαδοπούλου- 
Αγκαστινιώτη, όπως τροποποιήθηκε με την αριθ. 
11316/29.10.1997 πράξη της συμβολαιογράφου Άρτας 
Φρειδερίκης Μόσιαλου-Μπόκου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθν. Παιδείας και Θρησκευμά¬ 
των και Υγείας και Πρόνοιας και διέπεται από τις διατά¬ 
ξεις της παραπάνω συστατικής του πράξης, του παρακά¬ 
τω οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν, σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

Ο ΡΓΑΝ ΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΑΝΩ ΚΑ- 
ΛΕΝΤΙΝΗΣ ΑΡΤΗΣ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΑΓΑΘΟΕΡ¬ 
ΓΟ ΙΔΡΥΜΑ ΕΛΕΗ ΑΝΩ ΚΑΛΕΝΤΙΝΗΣ ΑΡΤΗΣ», που συ- 
στήθηκε από τον Γεώργιο Βασ. Παπαδήμα με την α- 
ριθ. 12053/18.7.1996 πράξη της συμβ/φου Καρπενησιού 
Ειρήνης Παπαδοπούλου - Αγκαοτινιώτη, όπως τροποποι¬ 
ήθηκε με την αριθ. 11316/29.10.1997 πράξη της συμβ/'- 
ψου Άρτας Φρειδερίκης Μόσιαλου-Μπόκου, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/1939. όπως κάθε φορά ι¬ 
σχύει ο νόμος αυτός καιτωνδιαταγμάτωνπου εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Ανω Καλεντίνη Άρτης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2. 

Σκοπός 

Σκοπόςτου ιδρύματος είναι η ενίσχυση των Ιερών Ναών 
της Κοινότητας Άνω Καλεντίνης Άρτης (εξίσου κατανο¬ 
μή σε όλες τις ενορίες της κοινότητας του τριάντα τοις ε¬ 
κατό (30%) των ετησίωντόκων} και η διάθεση του υπολοί¬ 
που εβδομήντα τοις εκατό (70%) για την οικονομική ενί¬ 
σχυση λόγω γάμου οικονομικά αδυνάτων κοριτσιών, τη 
χορήγηση χρηματικών βοηθημάτων σε οικονομικά αδύ¬ 
νατους ή ανίκανους για εργασία και σε οικονομικά αδύνα¬ 
τους φοιτητές, την περίθαλψη εκτός γάμου τέκνων κλπ. 

Άρθρο 3 

Περιουσία - Πόροι 

1. Περιουσία του ιδρύματος αποτελεί κατάθεση ποσού 
επτά εκατομμυρίων εννιακοσίων εξήντα μίας χιλιάδων 
τριακοσίων πενήντα τεσσάρων (7.961.354) δρχ. 

2. Πόροι του ιδρύματος είναι: 

ά) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4. 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους: 

α) Εκάστοτε εφημέριο της ενορίας Άνω Καλεντίνης 
Άρτης 

β) Εκάστοτε Διευθυντή του Δημοτικού Σχολείου Άνω 
Καλεντίνης Άρτης ή τον νόμιμο αναπληρωτή του 

γ) Εκάστοτε Πρόεδρο της κοινότητας Άνω Καλεντίνης 
Άρτης ή τον νόμιμο αναπληρωτή του 

δ-ε) Δύο πολίτες εγγεγραμένους στα Δημοτολόγια της 
Κοινότητας Άνω Καλεντίνης Άρτης, οι οποίοι θα προτεί- 
νονται από τα λοιπά μέλη του Διοικητικού Συμβουλίου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου η αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τηκτικά κάθε 
τρίμηνο και εκτάκτως όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από πρόσκληση του Προ¬ 
έδρου, το αργότερο πέντε (5) ημέρες μετά την αίτηση. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι και ο 
Π ρόεδρος ή ο νόμιμος αναπληρωτής του. 


6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τσ πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 και των 
διαταγμάτων που εκδόθηκανή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμιτιν 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια- 
τάξειςτων άρθρων 101 και 102του Α.Ν. 2039/1939 και του 
από 20.12.1939 Β.Δ/τος (ΦΕΚ 552Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προ υπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 

με πρόσωπο που ορίζεται απ’αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δύο (2) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι'αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στ ον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβου¬ 
λίου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7, 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπεραιώνει την αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα. όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8. 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 


ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2.ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικ. Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφασητου Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α ). 

Άρθρο 10 
Βιβλία και στοιχεία 

1 Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ} Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβού?νΐο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

Άρθρο 11 

Διαδικασία χορήγησης οικονομικών ενισχύσεων 

Το Διοικητικό Συμβούλιο του Ιδρύματος, αφού λάβει υ¬ 
πόψη το διαθέσιμο κάθε χρόνο χρηματικό ποσό καλεί με 
πρόσκλησή του τους ενδιαφερομένους, που καθορίζεται 
βάσει του άρθρου (2) ότι δικαιούνται οικονομικής ενίσχυ¬ 
σης, να υποβάλλουν σε αυτό μέσα σε τακτή προθεσμία 
σχετική αίτηση με τα απαραίτητα δικαιολογητικά, που θα 

αναφέρονται στην πρόσκληση. Αντίγραφο της πρόσκλη¬ 
σης πρέπει, με φροντίδα του Διοικητικού Συμβουλίου του 
Ιδρύματος, να τοίχοκολλείται με αποδεικτικό έξω από τα 
γραφεία του Ιδρύματος, του Κοινοτικού Καταστήματος 
Άνω Καλεντίνης Άρτης και στους Ιερούς Ναούς της Κοι¬ 
νότητας. Το Διοικητικό Συμβούλιο μετά τη λήξη της προ¬ 
θεσμίας, εξετάζει τις αιτήσεις και τα λοιπά δικαιολογητι- 
κά, που υποβλήθηκαν και επιλέγει με αιτιολογημένη από¬ 
φασή του τους δικαιούχους που θα ενισχυΟουν. 

Η απόφαση εκλογής των δικαιούχων τοιχοκολλείται με 
αποδεικτικό έξω από τα γραφεία του Κοινοτικού Κατα¬ 
στήματος καθώς και έξω από τους Ιερούς Ναούς της 
Κοινότητας. Με την απόφαση αυτή καλούνται επίσης οι 
ενδιαφερόμενοιπου απορρίφθηκαν να υποβάλλουν, εφό¬ 
σον το επιθυμούν, σχετική ένσταση κατά της παραπάνω 
απόφασης του Δ.Σ του Ιδρύματος, μέσα σε δέκα (10) η¬ 
μέρες από την τοιχοκόλληση αυτής. Η ένσταση αυτή κα¬ 
τατίθεται με απόδειξη παραλαβής στο Γραμματέα ή σε 
άλλο μέλος του Δ.Στσυ ιδρύματος, που τυχόν έχει οριστεί 
προς τούτο από αυτό. 

Σε περίπτωση υποβολής ενστάσεων εμπρόθεσμα, το ί¬ 
δρυμα υποβάλλει αυτές, μαζί μετά δικαιολογηακά όλων 
των υποψηφίων καιτα λοιπά έγγραφα εκλογής κι η ανακή¬ 
ρυξης των δικαιούχων, ως και τις σχετικές απόψεις του 
Δ.Σ για τις ενστάσεις αυτές, στο Υπουργείο Οικονομικών, 
το οποίο μετά από γνωμοδότηση του Συμβουλίου Εθνι¬ 
κών Κληροδοτημάτων μπορεί να εγκρίνει, να απορρίψει η 
να τροποποιήσει τη σχετική απόφαση του Δ.Σ. Σε περί¬ 
πτωση που δεν υπάρχουν δικαιούχοι και υι ιάρξει αδιάθε¬ 
το χρηματικό ποσό, τούτο θα προστίθεται στον υφιστά¬ 
μενο λογαριασμό καταθέσεων του Ιδρύματος. Σε περι¬ 
πτώσεις εκτάκτων ατυχημάτων οικογενειών που έχουν 
επείγουσα ανάγκη χρηματικής ενίσχυσης, διαιποιούμε¬ 
νης από τα μέλη του, μπορεί το Διοικητικό Συμβούλιο να 
αποφασίζει την άμεση χορήγηση ανάλογου βοηθήματος 
στις οικογένειες αυτές, χωρίς να είναι άπορου η ί ; η υπο¬ 
βολή εκ μέρους τους σχετικής αίτησης. Στις επείγουσες 
αυτές περιπτώσεις είτε συγκαλείται εκτάκτως το Διοικη¬ 
τικό Συμβούλιο ή εάν αυτό δεν είναι δυαντό. παρέχεται η 
ευχέρεια στον Πρόεδρο, μετά από συνεννόηση μετά λοι¬ 
πά μέλη του Συμβουλίου, να προβαίνει στη χορηγηση ε¬ 
κτάκτου βοηθήματος, η δε σχετική απόφαση του 5 υμβου- 
λίου θα καταχωρείται στα πρακτικά της πρώτη: συνε¬ 
δρίασής του που θα ακολουθήσει. 

Άρθρο 12 

Τροποποίηση Οργανισμοί 

Ο Οργανισμός του ιδρύματος μπορεί '< ν ·. ποιηθεί 
ή να συμπληρωθεί με Προεδρικό Διάταγμα. ·_ΰ ωνα με 
τις διατάξεις των άρθρων 98 του Α.Ν. 203:;/ΐ 93.·· και 110 
και 119 ίου Αστικού Κώδικα, ύστερα απο προπιση του 
Διοικητικού Συμβουλίου αυτού. 

Άρθρο 13. 

Διάλυση του ιδρύματος -Τύχη περιουσίας ο·., ιού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για :, τοιοδή- 
ποτε λόγο, η περιουσία του περιέρχεται ο; ο Ψιλά. Ορωπι- 
κό Ίδρυμα Ελέη Άρτης για την εκτέλεση .···.. ίίνιι ή πα¬ 
ρεμφερούς σκοπού. 

Στους Υπουργούς Εθνικής Παιδείας και> ·ρι ( σ<·.; ,ι πάτων 
και Υγείας και Πρόνοιας και στον Υφυπουργό ; κονομι- 


κών αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 7 Απριλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΌ! 

ΕΘΝΙΚΙΙΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΡ. ΑΡΣΕΝΗΣ ΚΩΝ. ΓΕΙΤΟΝΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓ. ΔΡΥΣ 

-φ- 

( 2 ) 

Έγκριση σύστασης του κοινωφελούς ιδρύματος με την ε¬ 
πωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΡΑΠΤΟΠΟΥ- 

ΑΟΥ ΕΥΡΥΤΑΝΙΑΣ» και κύρωση του οργανισμού αυ¬ 
τού. 

ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 12052/18.7.1996 πράξη της συμβολαιογρά¬ 
φου Καρπενησιού Ειρήνης Παπαδοπούλου-Αγκαστι- 
νιώτη, όπως τροποποιήθηκε με την αριθ. 11315/- 
29 10.1997 πράξη της συμβολαιογράφου Άρτας Φρειδε¬ 
ρίκης Μόσιαλου - Μπόκου, με την οποία ο Γεώργιος 
Παπαδήμας του Βασιλείου σύστησε κοινωφελές ίδρυμα 
με την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΡΑΠΤΟ- 
ΠΟΥΑΟΥ ΕΥΡΥΤΑΝΙΑΣ» και με έδρα το Ραπτόπουλο Ευ¬ 
ρυτανίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 6.10.1997 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 922 

Β 1 ). 

Με πρόταση των Υπουργών Εθνικής Παιδείας και Θρη¬ 
σκευμάτων και Υγείας και Πρόνοιας και του Υφυπουργού 
Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΓΑΘΟΕΡΓΟ ΙΔΡΥΜΑ ΕΛΕΗ ΡΑΠΤΟ- 
ΠΟΥΛΟΥ ΕΥΡΥΤΑΝΙΑΣ», η οποία έγινε από τον Γεώργιο 
Βασ. Παπαδήμα με την αριθ. 12052/18.7.1996 πράξη της 
συμβολαιογοάφου Καρπενησιού Ειρήνης Παπαδοπού- 
λου - Αγκαστινιώτη, όπως τροποποιήθηκε με την α- 
ριθ.11315/29.10.1997 πράξη της συμβολαιογράφου 
Άρτας Φρειδερίκης Μόσιαλου - Μπόκου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στηνεποπτεία καιτον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Υγείας και Πρόνοιας και διέπεται από τις διατάξειςτης 
παραπάνω συστατικής του πράξης, του παρακάτω οργα¬ 
νισμού, του Α.Ν.2039/1939 και των διαταγμάτων που εκ- 
δόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 

του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία -ΑΓΑΘΟΕΡΓΟ ΙΔΡΥΜΑ ΕΛΕΗ ΡΑΠΤΟ- 
ΠΟΥΛΟΥ ΕΥΡΥΤΑΝΙΑΣ». 

Άρθρο 1 

Μορφή - Επωνυμία - Έδρα - Σφραγίδα 

ί. Το κοινωφελές ίδρυμα με την επωνυμία «ΑΓΑΘΟΕΡ¬ 
ΓΟ ΙΔΡΥΜΑ ΕΛΕΗ ΡΑΠΤΟΠΟΥΛΟΥ ΕΥΡΥΤΑΝΙΑΣ» που 
συστήθηκε από τον Γεώργιο Βασ. Παπαδήμα με την α- 
ριθ. 12052/18.7,1996 πράξη της συμβολαιογράφου 
Καρπενησιού Ειρήνης Παπαδοπούλου-Αγκαστινιώτη, ό¬ 
πως τροποποιήθηκε με την αριθ. 11315/29.10. 1 997 πράξη 
της συμβολαιογράφου Άρτας Φρειδερίκης Μόσιαλου - 
Μπόκου αποτελεί νομικό πρόσωπο ιδιωτικού.δικαίου και 
διέπεται από τις διατάξεις της παραπάνω συστατικής 
πράξης, του παρόντος οργανισμού, του Α Ν.2039/1939. 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι το Ραπτόπουλο Ευρυ¬ 
τανίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: η ενίσχυση των Ιερών 
Ναών της Κοινότητας Ραπτοπούλου Ευρυτανίας (εξίσου 
κατανομή σε όλες τις ενορίες της κοινότητας του τριάντα 
τοις εκατό (30%) των ετησίων τόκων) και η διάθεση του υ¬ 
πολοίπου εβδομήντα τοις εκατό (70%) για την οικονομική 
ενίσχυση λόγω γάμου οικονομικά αδύνατων κοριτσιών, τη 
χορήγηση χρηματικών βοηθημάτων σε οικονομικά αδύ¬ 
νατους ή ανίκανους για εργασία και σε οικονομικά αδύνα¬ 
τους φοιτητές, την περίθαλψη εκτός γάμου τέκνων κ.λ.π. 

Άρθρο 3 

Περιουσία - Πόροι 

1. Περιουσία του ιδρύματος αποτελεί κατάθεση ποσού 
οκτώ εκατομμυρίων επτακοσίων ενενήντα οκτώ χιλιάδων 
οκτακόσιων σαράντα μίας (8.798.841) δρχ, 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους: 
α) Εκάστοτε Εφημέριο της ενορίας Άνω Ραπτοπούλου. 


β) Εκάστοτε Διευθυντή του Δημοτικού Σχολείου Άνω 
Ραπτοπούλου ή το νόμιμο αναπληρωτή του. 

γ) Εκάστοτε Πρόεδρο της κοινότητας Ραπτοπούλου ή 
το νόμιμο αναπληρωτή του. 

δ-ε) Δύο πολίτες εγγεγραμένους στα Δημοτολόγια της 
Κοινότητας Ραπτοπούλου. οι οποίοι θα προτείνονται από 
τα λοιπά μέλη του Διοικητικού Συμβουλίου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα απο ψηφοφορία, τον Πρόεδρο, τον 
Ανππρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου. η κενή θέση συμπληρώνεται με απόφαση των υ¬ 
πολοίπων μελών, σύμφωνα με τις διατάξεις της συστατι¬ 
κής πράξης και του άρθρου 99του Α.Ν 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτετο ζητήσει ο Πρόεδρος ή δύο 
(2) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου, το αργότερο πέντε (5) ημέρες μετά την αίτη- 
ση. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

; Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται μετην εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης. του παρόντος οργανισμού, του Α.Ν.2039/ 1939 και 
· ων διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι- 

σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν.2039/1939 και του 
από 20.12.1939 Β. Δ/τος (ΦΕΚ552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα μετους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθετρίτο, αυτοπροσώπως ή 
με πρόσωπο που ορίζεται απ'αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δύο (2) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβου¬ 
λίου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου. άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1.Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάπει τα έγγραφα, τα βιβλία (εκτός απότα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένααπόταπι- 
στωτικά ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλοςτου Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την31ηΔεκεμβρίουτου ίδιου έτους. 

Κατ'εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την31ηΔεκεμβρίουτου επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν .2039/1939 καιτου από 20.12.1939 σχετικού Δάος 
(ΦΕΚ552Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

“Αρθρο 11 

Διαδικασία χορήγησης οικονομικών ενισχύσεων 

Το Διοικητικό Συμβούλιο του ιδρύματος αφού λάβει υ¬ 
πόψη το διαθέσιμο κάθε χρόνο χρηματικό ποσό καλεί με 
πρόσκλησή του τους ενδιαφερομένους, που καθορίζεται 
βάσει του άρθρου (2) ότι δικαιούνται οικονομικής ενίσχυ¬ 
σης, να υποβάλλουν σε αυτό μέσα σε τακτή προθεσμία, 
σχετική αίτηση με τα απαραίτητα δικαιολογητικά που θα 
αναφέρονται στην πρόσκληση. Αντίγραφο της πρόσκλη¬ 
σης πρέπει, με φροντίδα του Διοικητικού Συμβουλίου του 
Ιδρύματος, να τοιχοκολλείται με αποδεικτικό έξω από τα 
γραφεία του Ιδρύματος, του Κοινοτικού Καταστήματος 
Ραπτοπούλου Ευρυτανίας και στους Ιερούς Ναούς της 
Κοινότητας. Το Διοικητικό Συμβούλιο μετά τη λήξη της 
προθεσμίας, εξετάζει τις αιτήσεις και τα λοιπά δικαιολο- 
γητικά, που υποβλήθηκαν και επιλέγει με α· αολογημένη 
απόφασή του τους δικαιούχους που θα ενισχυθούν. 

Η απόφαση εκλογής των δικαιούχων τοιχοκολλείται με 
αποδεικτικό έξω από τα γραφεία του Κοινοτικού Κατα¬ 
στήματος καθώς και έξω από τους Ιερούς Ναούς της 
Κοινότητας. Με την απόφαση αυτή καλούνται επίσης οι 
ενδιαφερόμενοι που απορρίφθηκαν να υποβάλλουν, εφό¬ 
σον το επιθυμούν, σχετική ένσταση κατά της παραπάνω 
απόφασης του Δ.Σ. του Ιδρύματος, μέσα σε δέκα (10) η¬ 
μέρες από την τοιχοκόλληση αυτής. Η ένσταση αυτή κα¬ 
τατίθεται με απόδειξη παραλαβής στο Γραμματέα ή σε 
άλλο μέλος του Δ.Σ. του ιδρύματος, που τυχόν έχει ορι¬ 
στεί προς τούτο από αυτό. 

Σε περίπτωση υποβολής ενστάσεων εμπρόθεσμα, το ί¬ 
δρυμα υποβάλλει αυτές, μαζί με τα δικαιολογητικά όλων 
των υποψηφίωνκαιτα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Δ.Σ. γιατις ενστάσεις αυτές, στο Υπουργείο Οικονομικών, 


το οποίο μετά από γνωμοδότηση του Συμβουλίου Εθνι¬ 
κών Κληροδοτημάτων μπορεί να εγκρίνει, να απορρίψει ή 
να τροποποιήσει τη σχετική απόφαση του Δ.Σ. Σε περί¬ 
πτωση που δεν υπάρχουν δικαιούχοι και υπάρξει αδιάθε¬ 
το χρηματικό ποσό, τούτο θα προστίθεται στον υφιστά¬ 
μενο λογαριασμό καταθέσεων του Ιδρύματος. Σε περι¬ 
πτώσεις εκτάκτων ατυχημάτων οικογενειών που έχουν 
επείγουσα ανάγκη χρηματικής ενίσχυσης, διαπιστουμέ- 
νης από τα μέλη του, μπορεί το Διοικητικό Συμβούλιο να 
αποφασίζει την άμεση χορήγηση αναλόγου βοηθήματος 
στις οικογένειες αυτές, χωρίς να είναι απαραίτητη η υπο¬ 
βολή εκ μέρους τους σχετικής αίτησης. Στις επείγουσες 
αυτές περιπτώσεις είτε συγκαλείται εκτάκτως το Διοι¬ 
κητικό Συμβούλιο ή εάν αυτό δεν είναι δυνατό, παρέχεται 
η ευχέρεια στον Πρόεδρο, μετά από συνεννόηση με τα 
Λοιπά μέλη του Συμβουλίου, να προβαίνει στη χορήγηση 
εκτάκτου βοηθήματος, η δε σχετική απόφαση του Συμ¬ 
βουλίου θα καταχωρείται στα πρακτικά της πρώτης συνε¬ 
δρίασής του που 6α ακολουθήσει. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα, υστέρα από πρόταση του 
Διοικητικού Συμβουλίου αυτού. 

Άρθρο 13 

Διάλυση του ιδρύματος - Τάχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτινση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Ραπτοπούλου Ευρυτανίας και σε περίπτωση καταργήσε- 
ως αυτής, στο Δήμο ή άλλη Διοικητική Αρχή στην οποία θα 
υπαχθεί, γιατην εκτέλεση του ίδιου ή παρεμφερούς σκο¬ 
πού. 

Στους Υπουργούς Εθνικής Παιδείας και Θρησκευμάτων 
και Υγείας και Πρόνοιας και στον Υφυπουργό Οικονομι¬ 
κών αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 7 Απριλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΟΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΈΡ. ΑΡΣΕΝΗΣ ΚΩΝ. ΓΕΙΤΟΝΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓ. ΔΡΥΣ 



ΕΦΗΜΕΡΙΣ' 


ΪΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 786 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188. 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 1Β5 31 4171 307 

ΠΑΤΡΑ (061) 271 249 

Κορίνθου 327 ΤΧ. 262 23 224 561 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ, 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανό βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υτ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

60.000 δσχ. 

Β' (Υπουργικές αποφάσεις κ.λπ.) 

70.000 - 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

Δ' (Απαλλοτριώσεις, πολεοδομία κ.λπ.) 

70.000 - 

Αναπτυξιακών Πράξεων (Τ.Α.Π.Σ.) 

30.000 * 

Ν Π Λ Λ (Διορισμοί κ.λπ. προσωπικού Ν.Π.Δ.Δ.) 

15.000 » 

Παράρτημα ( Πίνακες επιτυχόντων διαγωνισμών κ.τλ.)’ 

5.000 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

Ανωτάτου Ειδικού Δικαστηρίου (Α.Ε.Δ.) 

3.000 - 

Προκηρύξεων Α.Σ.Ε.Π. 

10.000 » 

Ανωνύμων Εταιρειών & Ε.Π.Ε. 

250.000 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε, 

250.000 ■ 



* Ο: συνδρομές του εσωτερικού ποοττληρώνονται στο Δημόσια Ταμεία που δίδουν αποδεικτικό είσπραξης (διπλότυπο; τοί 
οποίο με τη φροντιδσ του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναψερομένων ποσών με το ταχυδρομικά τέλη κα· μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληοωμή του ποσοστού του ΤΑΠΕΤ που αντιστοιχεί σε συνδρομές, εισπρσττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρουής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρα το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοάνου Δεν 
εγγράφονται συνδρομητές για μικρότερο χρονικά διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























